《青汉谣》
宋代·曹勋

鼓策飞晨华，翘辔玄景阿。
云裾动星汉，流彩鸣玉珂。
苕苕拂青霭，俛仰窥员罗。
群真俨龙驾，拊节扬空歌。
灵风翔玉京，音响生云和。
飞轩出阊阖，紫霄高峨峨。
览极不知疲，垂足濯天河。
抵掌谈羲黄，历世由经过。
下盼尘波中，秽浊真弃帑。
胡为恋浮境，出没相缠纡。
秦陵一抔土，神室生葭芦。
商山高崔嵬，名与四皓俱。
归来邈云汉，璧月流绮疏。
悠然动清兴，何必骑鲸鱼。

作者简介：曹勋（1098—1174）字公显，一字世绩，号松隐，颍昌阳翟(今河南禹县)人。宣和五年(1123)，以荫补承信郎，特命赴进士廷试，赐甲科。靖康元年(1126)，与宋徽宗一起被金兵押解北上，受徽宗半臂绢书，自燕山逃归。建炎元年(1127)秋，至南京(今河南商丘)向宋高宗上御衣书，请求召募敢死之士，由海路北上营救徽宗。当权者不听，被黜。绍兴十一年(1141)，宋金和议成，充报谢副使出使金国，劝金人归还徽宗灵柩。十四年、二十九年又两次使金。孝宗朝拜太尉。著有《松隐文集》、《北狩见闻录》等。他的诗比较平庸，但有几首使金诗颇值得注意。